4. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag                 
Bek. om kommunernes låntagning og meddelelse af 
garantier m.v., Varmeforsyningsloven og EU’s 
statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om 
kommunegaranti til optagelse af en byggekredit på 38,1 mio. kr.
 
Byggekreditten skal finansiere udgifterne til konvertering af [adresse] fra naturgas m.v. til fjernvarme.   
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdets afslutning.
 
[adresse]. ønsker, at byggekreditten og det endelige lån optages i KommuneKredit, og 
det kræver, at Byrådet giver kommunegaranti for både byggekreditten og den endelige lånefinansiering. 
 
Der søges om kommunegaranti til optagelse af en byggekredit med en trækningsret på 38,1 mio. kr. og 
med en aktuel rentesats på 1,06 % p.a. og herefter en konvertering til et fastforrentet lån med en løbetid 
på 30 år og en aktuel rentesats på 3,17 % p.a. På grund af markedssituationen fastlåses renten allerede 
nu på 25,0 mio. kr. af lånet som vedrører anlægsudgifter, der forventes afholdt i 2022 og 2023.
 
Anlægsarbejdet forventes afsluttet i 2024.
VURDERING
[adresse] kan ifølge Varmeforsyningsloven give en kommunegaranti for lån optaget af 
varmeværker. Kommunegarantien påvirker ikke kommunens egen adgang til at optage lån, og kommunen 
skal heller ikke foretage en deponering af likvide midler.
 
[adresse] skal i henhold til lovgrundlaget opkræve Hadsten Varmeværk A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Hadsten Varmeværk A.m.b.a. kan opnå. 
Virksomheder med en stærk betalingsevne og lav økonomisk risiko skal i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået det konkrete projektforslag, anlægsbeskrivelsen, [adresse] 
A.m.b.a.’s regnskaber, likviditetsbudget og [adresse] prisstatistikker for sammenligning af priser 
med varmeværker i området og på landsplan. Herudover har gennemgangen omfattet udviklingen af 
Hadsten Varmeværk A.m.b.a.’s priser de seneste år. 
 
[adresse]: EMN-2022-02930
Dok-ID: 3431769
Sagsbehandler: lfri
Byråd
25. oktober 2022  19:00
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.  
 
Udgifterne til konverteringen er blevet højere end først beregnet. Meromkostningen opkræves som et 
særligt tillæg for borgerne i [adresse]. [adresse]. oplyser, at anlægsinvesteringerne ikke 
påvirker taksterne.   
Teknik- og Miljøudvalget har 4. marts 2021 godkendt projektforslaget vedrørende konvertering af [adresse] 
fra naturgas m.v. til fjernvarme.  
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til [adresse]. Den 
samlede restgæld udgør pt. 68,7 mio. kr.  
 
En årlig provision på 0,40 % af restgælden på det nye lån på 38,1 mio. kr. vil det første år medføre en 
indtægt til Favrskov Kommune på ca. 152.000 kr. Indtægten vil falde i takt med, at [adresse] 
A.m.b.a. afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en byggekredit og den efterfølgende konvertering til et fastforrentet lån på 38,1 
mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Tine Brandt
Godkendt.
Bilag
1.
Ansøgning om kommunegaranti fra [adresse]. (3432329)
